b'\n_START_ARTICLE_\nCorylopsis pauciflora\n_START_SECTION_\nBeskrivelse\n_START_PARAGRAPH_\nKnopperne er uregelm\xc3\xa6ssigt formede, brune og t\xc3\xa6t beh\xc3\xa5rede. Bladene er sk\xc3\xa6vt \xc3\xa6gformede med savtakket rand. Oversiden er gr\xc3\xa6sgr\xc3\xb8n, mens undersiden er lysegr\xc3\xb8n og h\xc3\xa5ret. H\xc3\xb8stfarven er gul._NEWLINE_Blomstringen sker i april-maj, dvs. f\xc3\xb8r l\xc3\xb8vspring. Blomsterne er samlet i f\xc3\xa5tallige, overh\xc3\xa6ngende stande, og de enkelte blomster er klokkeformede og lysegule med gule st\xc3\xb8vdragere. Frugterne er kapsler, som ikke modner i danmark._NEWLINE_Planten har et fint forgrenet, h\xc3\xb8jtliggende rodnet._NEWLINE_H\xc3\xb8jde x bredde og \xc3\xa5rlig tilv\xc3\xa6kst: 1,5 x 2 m (20 x 25 cm/\xc3\xa5r).\n_START_SECTION_\nHjemsted\n_START_PARAGRAPH_\nPlanten h\xc3\xb8rer hjemme i bjergskove i Japan og Taiwan, hvor den kan findes i 200-300 m h\xc3\xb8jde i let skygge under st\xc3\xb8rre tr\xc3\xa6er.'